
PLANAVIMO DARBŲ PROGRAMA 
DETALIOJO PLANAVIMO DOKUMENTUI RENGTI


1. Planavimo dokumento pavadinimas: Sklypų (kadastro Nr. 0101/0167:437 ir                          Nr. 0101/0167:1233) prie Zujūnų g. 8 detaliojo plano sprendinių koregavimas sklypuose                  I. Labutytės g. 20 ir I. Labutytės g. 30 inicijavimo sutarties pagrindu.
2. Planuojama teritorija: apie 1,5 ha. teritorija – sklypai I. Labutytės g. 20 ir I. Labutytės g. 30.
3. Nagrinėjama teritorija: nagrinėjama platesnė teritorija atitinkanti kvartalo apibrėžtį. Kvartalas iš trijų pusių ribojamas Varnės, Lūjos ir I. Labutytės gatvių.
4. Planavimo organizatorius: Vilniaus miesto savivaldybės administracijos direktorius, Konstitucijos pr. 3, Vilnius.
5. Planavimo iniciatorius: juridinis ir fizinis asmenys.
6. Planavimo pagrindas: iniciatorių prašymas.
7. Planavimo uždaviniai: pertvarkyti žemės sklypus juos sujungiant ir (ar) padalijant, pakeisti žemės naudojimo būdą iš daugiabučių gyvenamųjų pastatų ir bendrabučių teritorijos į vienbučių ir dvibučių gyvenamųjų pastatų teritorijos, suplanuoti susisiekimo ir inžinerinę infrastruktūrą, nustatyti teritorijos naudojimo reglamentus vadovaujantis Vilniaus miesto savivaldybės teritorijos bendrojo plano sprendiniais.
8. Papildomi planavimo uždaviniai: suformuoti optimalią urbanistinę struktūrą, numatyti funkcinius bei kompozicinius ryšius su gretimomis teritorijomis. 
9. Papildomi reglamentai: teritorijos tūrinės ir erdvinės kompozicijos reikalavimai.
10. Tyrimai ir galimybių studijos: Parengti topografiją, esamų želdinių inventorizaciją, vertinti esamą ir suplanuotą kontekstą; atlikti planuojamo užstatymo vizualinių ryšių su gretimomis teritorijomis ir artimiausia aplinka analizę, vertinant planuojamo užstatymo morfotipo įtaką aplinkinei teritorijai; pateikti panoramas, perspektyvas nuo gatvių, atskleidžiant ir įvertinant numatomo tūrio santykį su aplinkine teritorija; pateikti pjūvius įvertinant planuojamą užstatymą ir gretimybes.
11. SPAV reikalingumas: nereikalingas.
12. Atviras konkursas geriausiai urbanistinei idėjai atrinkti: nereikalingas. 
13. Detaliojo planavimo etapai: parengiamasis, rengimo ir baigiamasis etapai.
14. Sprendinių profesinis vertinimas: nereikalingas. 
15. Viešumo užtikrinimas: Vyriausybės nustatyta tvarka viešai paskelbia priimtą sprendimą dėl detaliojo plano rengimo pradžios, planavimo tikslų, atlikti privalomas viešinimo procedūras. 
16. Planavimo terminai: 5 metai nuo šios planavimo darbų programos patvirtinimo datos.
17. Derinimo procedūra: detalųjį planą derinti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).
18. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis (detaliojo plano rengėjas gali papildomai naudoti ir kitus mastelius). Pateikti GIS aplinkoje kompiuterinėje laikmenoje.

